
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն
	24.07.2026թ.

	
	01/9-2/19957-2026

	1. Պետական մարմնի տեխնիկական հագեցվածության կարիքները հաստատվում են տվյալ տարվա պետական բյուջեով, իսկ հրատապության/անկանխատեսելիության հիմքով պահանջ առաջանալու դեպքում բյուջետային տարվա ընթացքում ֆինանսական միջոցներ տրամադրվում են նաև պետական բյուջեով նախատեսված այլ ծրագրերի/միջոցառումների գծով նախատեսված բյուջետային հատկացումներից վերաբաշխման կամ ՀՀ կառավարության պահուստային ֆոնդի միջոցներից հատկացման միջոցով: Մինչդեռ Նախագծի հիմնավորման շրջանակներում բացահայտված չէ բյուջետային գործընթացից դուրս՝ առանց հրատապությունը/անկանխատեսելիությունը հիմնավորող գնահատականների վերաբաշխման անհրաժեշտությունը: Նման պարագայում տվյալների կենտրոնների արդիականացման հարցին հնարավոր է անդրադառնալ առաջիկա բյուջետային գործընթացի շրջանակներում: Ընդ որում Կոմիտեին պատկանող տվյալների կենտրոնների արդիականացման նպատակով գումարի տրամադրման համար սահմանված կարգով հայտեր չեն ներկայացվել 2026թ. բյուջետային գործընթացի շրջանակներում: Բացի այդ, վերոնշյալ աշխատանքները որպես առաջնահերթություններ ներառված չեն նաև 2026թ. պետական բյուջեի լրացուցիչ ծախսերի առաջնահերթությունների N 6 հավելվածում:
	Ընդունվել է:
[bookmark: _GoBack]Նախագծում կատարվել են համապատասխան փոփոխությունները, ֆինանսական միջոցների հատկացումը (վերաբաշխումը) իրականացվել է ՀՀ կառավարության պահուստային ֆոնդի միջոցով:
Ինչ վերաբերում է վերաբաշխման հրատապության վերաբերյալ հիմնավորումներին, ապա դրանք նկարագրված են Նախագծի հիմնավորման մեջ և առկա է վերջինիս վերաբերյալ փորձագիտական (մասնագիտական) եզրակացություն:

Կոմիտեի կողմից 2026թ. բյուջետային գործընթացի շրջանակներում բյուջետային հայտի չներկայացնելը պայմանավորված է եղել այն հանգամանքով, որ տվյալ ժամանակահատվածում սերվերային ենթակառուցվածքները կապիտալ հիմնանորոգման կամ փոխարինման կարիք չեն ունեցել, իսկ ընթացիկ խնդիրները կարգավորվել են տարեկան սպասարկման ծառայությունների մատուցման միջոցով:

	2. Նախագծով առաջարկվում են նաև 2026թ. պետական բյուջեում նախատեսված համակարգիչների քանակի և միավոր գնի փոփոխություններ (կատարվել են ավելացումներ), սակայն վերջիններիս գնորոշման աղբյուրներին որևէ անդրադարձ կատարված չէ: Հետևաբար, առաջարկում ենք Նախագծի հիմնավորման մեջ բացահայտել գնորոշման աղբյուները կամ հաշվարկ հիմնավորումները:
	Ընդունվել է։
Նախագծից հանվել է վերաբաշխման նպատակով  նախատեսված միջոցները:  

	3. Նախագծով առաջարկվում է Կոմիտեին պատկանող տվյալների կենտրոնների արդիականացման նպատակով պահանջվելիք 446.9 մլն դրամի մեծ մասը (400.0 մլն դրամը) հատկացնել մաքսային մարմնի հանրային ծառայողի համազգեստի գծով նախատեսված միջոցների խնայողություններից, որը ներկայացված հիմնավորման համաձայն՝ պայմանավորված է ամառային համազգեստի ձեռքբերման պահանջի դադարեցմամբ, նկատի ունենալով, որ 2026թ. դրա ձեռքբերումը և տվյալ տարում հատկացումը դիտարկվում է ժամանակավրեպ:
Այդ կապակցությամբ հայտնում ենք, որ բյուջեի պլանավորման տեսանկյունից, պարզաբանված չէ բյուջեի գործընթացի շրջանակներում վերջիններիս ձեռքբերման պահանջ ներկայացնելը և հուլիս ամսին ամառային համազգեստի ձեռքբերման պահանջը ժամանակավրեպ համարելու հանգամանքը՝ նկատի ունենալով նաև այն, որ վերոնշյալ հագուստի սեզոնայնությունը դեռևս ավարտված չէ:
	Չի ընդունվել։
Բյուջետային գործընթացի շրջանակում մաքսային ծառայողի համազգեստի ձեռքբերման ծախսերը նախատեսված են եղել լրակազմով (ամառ - ձմեռ): Գործնականում լրակազմով ձեռքբերված համազգեստի տրամադրումը առաջացրել է որոշակի խնդիրներ: Մասնավորապես, լրակազմով համազգեստի հատկացնելու դեպքում մինչ կրման ժամկետի ավարտը մաքսային ծառայողը կարող է ազատվել աշխատանքից կամ փոխել զբաղեցրած պաշտոնը՝ համաձայն որի տրված համազգեստը վերադարձման ենթակա չէ կամ պետք է հատկացնել նոր լրակազմով:
Արդյունքում լրակազմով համազգեստի տրամադրումը դիտարկվել է ոչ արդյունավետ, այդ թվում նաև ֆինանսական միջոցների օգտագործման տեսանկյունից և որոշում է կայացվել մաքսային ծառայողի համազգեստի լրակազմի տրամադրումը տրոհել բաղկացուցիչ մասերի և ծառայողներին հատկացնել ըստ սեզոնայնության և կրման ժամկետների:
Ներկայումս ամառային համազգեստի ձեռքբերման դեպքում ապրանքների մատակարարումը հնարավոր կլինի իրականացնել 3-4 ամիսների ընթացքում (2026թ. հոկտեմբեր - նոյեմբեր), ինչով պայմանավորված ամառային համազգեստի գծով նախատեսված ծախսերը ուղղվում են Կոմիտեի ավելի հրատապ խնդիրների լուծմանը` սերվերային համակարգերի ենթակառուցվածքների արդիականացմանը:


	4. Նախագծի հավելված 8-ի գնումների պլանի համաձայն նախատեսվում է՝
- 35811170-3 «համազգեստ» ԳՄԱ կոդով գնման առարկայի տողից 400,000,000 դրամի նվազեցում, սակայն նկատի ունենալով, որ տվյալ գնման առարկայի ձեռքբերման համար սահմանված է «լրակազմ» չափի միավորը՝ հնարավոր չէ կատարել գնման առարկայի գումարի մասնակի նվազեցում՝ առանց քանակի նվազեցման, ինչով պայմանավորված՝ հայտնում ենք, որ հիշյալ նվազեցումը հնարավոր չէ իրականացնել.
- 48821610-501 «սերվերային համակարգի ենթակառուցվածքներ» ԳՄԱ կոդով գնման առարկայի ձեռքբերման համար հատկացնել 461,950,700 դրամ, ինչով պայմանավորված՝ հայտնում ենք, որ նշյալ առարկայի մասով դիրքրորոշում կարող ենք հայտնել վերջինիս ձեռքբերման նպատակով «Գնումների մասին» օրենքի 15-րդ հոդվածի 6-րդ մասի հիմքով կազմակերպված ընթացակարգերի կամ դրանց արդյունքում կնքված պայմանագրի մասին տեղեկատվությունը նախագծի ընդունումը հիմնավորող փաստաթղթում բացահայտելու պարագայում.
- 30211280 «համակարգիչ ամբողջը մեկում» և 30211200 «դյուրակիր համակարգիչներ» ԳՄԱ կոդերով գնման առարկաների տողերով հատկացնել համապատասխանաբար 32,308,800 և 57,682,800 դրամ:
Նախագծի ընդունումը հիմնավորող փաստաթղթի համաձայն՝ վերոնշյալ գնման առարկաների ձեռքբերման համար հայտարարված՝ ՊԵԿ-ԷԱՃԱՊՁԲ-26/1, ՊԵԿ-ԷԱՃԱՊՁԲ-26/3 և ՀՀ ՊԵԿ-ԷԱՃԱՊՁԲ-2026/2 մրցույթները չեն կայացել՝ գործող շուկայական բարձր արժեքով պայմանավորված:
Այս կապակցությամբ հայտնում ենք, որ ՀՀ կառավարության 04.05.17թ. թիվ 526-Ն որոշմամբ հաստատված կարգի 40-րդ կետի 6-րդ ենթակետի համաձայն՝ եթե հրավերի պահանջների նկատմամբ բավարար գնահատված հայտեր ներկայացրած մասնակիցների գները գերազանցում են գնման գինը, ապա գնահատող հանձնաժողովը կարող է ցածր գնային առաջարկ ներկայացրած մասնակցին հայտարարել ընտրված մասնակից՝ պայմանով, որ վերջինիս հետ կնքվող պայմանագրով նախատեսված կողմերի իրավունքներն ու պարտականություններն ուժի մեջ են մտնում գնման գինը գերազանցող չափով լրացուցիչ ֆինանսական միջոցներ նախատեսվելու և դրա հիման վրա կողմերի միջև համաձայնագիր կնքելու դեպքում: Ընդ որում, համաձայնագիրը կնքվում է լրացուցիչ ֆինանսական միջոցները նախատեսվելուն հաջորդող տասնհինգ աշխատանքային օրվա ընթացքում՝ ապրանքի մատակարարման, աշխատանքի կատարման կամ ծառայության մատուցման ժամկետները երկարաձգելով պայմանագրի կնքման օրվանից մինչև համաձայնագրի կնքման օրն ընկած ժամանակահատվածով: Սույն պարբերության համաձայն՝ կնքված պայմանագիրը լուծվում է, եթե կնքելուն հաջորդող վաթսուն օրացուցային օրվա ընթացքում լրացուցիչ ֆինանսական միջոցներ չեն նախատեսվում: Սույն պարբերության պահանջները չեն կիրառվում էլեկտրոնային աճուրդով գնում կատարելու ընթացակարգի դեպքում, ինչպես նաև այն դեպքում, երբ հրավերի պահանջներին բավարար է գնահատվել միայն մեկ մասնակցի հայտ:
Ելնելով վերոգրյալից և հաշվի առնելով հիշյալ կարգի 11-րդ կետի 5-րդ ենթակետի պահանջները՝ առաջարկում ենք վերոնշյալ ապրանքների ձեռքբերման մասով հատկացումը հանել նախագծից, կազմակերպել մրցակցային այլ ընթացակարգ և եթե դրա արդյունքում կստացվի պլանավորված գնից բարձր գին, ապա պատվիրատուն առաջնորդվելով կարգի 40-րդ կետի 6-րդ ենթակետի պահանջներով՝ ՀՀ կառավարություն կներկայացնի համապատասխան առաջարկություն:
	


Ընդունվել է։
Նախագծի հավելվածում կատարվել է համապատասխան փոփոխություն։         




Ընդունվել է։
Նախագծի հիմնավորման մեջ կատարվել է համապատասխան լրացումը։




Ընդունվել է։
Նախագծից հանվել է վերաբաշխման նպատակով  նախատեսված միջոցները:  

